‘Reeksverkragter’ pleeg selfmoordArgieffoto ŉ Man wat daarvan beskuldig dat hy 34 kinders en twee vroue verkrag het, het selfmoord gepleeg, het die Nasionale Vervolgingsgesag (NPA) gesê. “Ons het dokumentasie van tronkbeamptes ontvang dat die verdagte nie in die hof sal verskyn nie, omdat hy dood is,” het Phindi Louw, woordvoerder van die NPA, gesê. Die 42-jarige man sou Donderdag op 122 aanklagte in die Johannesburgse hooggeregshof in die Palm Ridge-landdroshofsitting verskyn het. Dit is nie bekend wanneer hy selfmoord gepleeg het nie. Die klagtes sluit verkragting, ontvoering, moord, roof, en poging tot moord in aangesien hy sy slagoffers met MIV besmet het. Die misdade het in 2006 in die Kathorus-gebied plaasgevind. Hy is in 2011 in hegtenis geneem.